• Аҵарҭышагара аҿагылара иадҳәалоу азакәан адкылара, аҳәынҭқарра амаҵ азызуа ачынуаа, иара убасгьы рҭынхацәеи рхашәала агәаҭара. 14 ахәҭаҷ «Аҵарҭышагара аҿагылара» иаҵанакуа ацәгьоурақәа рсиа рхыҧхьаӡара ацҵара, азакәан арҕәҕәара.
• Аамҭа ахылахьазаргьы хымҧада ирыхәаҧштәуп ахараҧсатә санкциақәа, аҵарҭыша згаз имал имхрала.
• Зҿҳәара ииасхьоу, хра злаӡам ауснагӡатәқәа ииашам ҳәа азгәаҭаны, мап рцәыкра.
• Аҳәынҭқарраҿы ауаажәларратә маҵзура иадҳәалоу азакәанқәа реидкыла аҧҵара.
• Аҳәынҭқарраҿы атәылауаҩратә маҵзура азакәанҧҵараратә аиҿкаарала аларҵәара.
• Аҳәынҭқарра амҩаҧгара иадҳәадоу иҷыдоу аҳәынҭқарратә маҵзурақәа реиҿкаара.
• Ашәахтәқәа реизгареи рхылаҧшреи рзы асиситемақәа реиҿкаара.